Document ID: 31997R2614

ΚΑΝΟΝΙΣΜΟΣ (ΕΚ) αριθ. 2614/97 ΤΟΥ ΣΥΜΒΟΥΛΙΟΥ της 15ης Δεκεμβρίου 1997 σχετικά με τις κοινοτικές χρηματοδοτικές συνεισφορές στο Διεθνές Ταμείο για την Ιρλανδία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
(1) ότι τα προγράμματα του Διεθνούς Ταμείου για την Ιρλανδία, εφεξής καλούμενο «το Ταμείο», ενθαρρύνουν τη διασυνοριακή και διακοινοτική συνεργασία και κατά συνέπεια προωθούν το διάλογο και τη συμφιλίωση μεταξύ των εθνικιστών και των ενωτικών 7
(2) ότι το Ταμείο αποτελεί επιτυχές παράδειγμα αγγλοϊρλανδικής συνεργασίας για την προώθηση της συμφιλίωσης μεταξύ των δύο κοινοτήτων και την οικονομική και κοινωνική τους πρόοδο 7
(3) ότι, κατά την περίοδο 1989 έως 1995, 15 εκατομμύρια Ecu αφαιρούντο, ετησίως, από τους πόρους του κοινοτικού προϋπολογισμού για την ενίσχυση σχεδίων του Ταμείου τα οποία είχαν πράγματι πρόσθετο αποτέλεσμα στις συγκεκριμένες περιοχές 7
(4) ότι, σύμφωνα με τον κανονισμό (ΕΚ) αριθ. 2687/94 του Συμβουλίου, της 31ης Οκτωβρίου 1994 σχετικά με τις χρηματοδοτικές συνεισφορές της Κοινότητας στο Διεθνές Ταμείο για την Ιρλανδία (3), το ποσό που ορίστηκε στα πλαίσια της δημοσιονομικής διαδικασίας για καθένα από τα οικονομικά έτη 1995, 1996 και 1997 ήταν 20 εκατομμύρια Ecu 7
(5) ότι οι εκθέσεις αξιολόγησης που εκπονήθηκαν σύμφωνα με τα άρθρα 3 και 5 του κανονισμού (ΕΚ) αριθ. 2687/94 επιβεβαίωσαν ότι η συνεισφορά της Κοινότητας χρησιμοποιήθηκε σύμφωνα με τους στόχους του Ταμείου και με τα κριτήρια που ορίζονται στο πρώτο και δεύτερο εδάφιο του άρθρου 2 του εν λόγω κανονισμού 7
(6) ότι η ισχύς του κανονισμού (ΕΚ) αριθ. 2687/945 λήγει την 31 Δεκεμβρίου 1997 7
(7) ότι η διαδικασία ειρήνευσης στη Βόρειο Ιρλανδία απαιτεί τη συνέχιση της κοινοτικής ενίσχυσης πέραν της ημερομηνίας αυτής 7
(8) ότι η Επιτροπή ενέκρινε, στις 28 Ιουλίου 1995, απόφαση για τη χορήγηση βοήθειας από τα διαρθρωτικά ταμεία στο ειδικό πρόγραμμα ενίσχυσης για την ειρήνευση και τη συμφιλίωση στη Βόρειο Ιρλανδία και τις όμορες κομητείες της Ιρλανδίας 7
(9) ότι το Ταμείο θα πρέπει να χρησιμοποιήσει την συνεισφορά της Κοινότητας σύμφωνα με την συμφωνία δυνάμει της οποίας ιδρύθηκε και κατά προτεραιότητα για σχέδια που συμβιβάζονται με τις δραστηριότητες που χρηματοδοτούνται από το ειδικό πρόγραμμα ενίσχυσης για την ειρήνη και τη συμφιλίωση (PEACE) 7
(10) ότι η ενίσχυση αυτή θα πρέπει να λάβει τη μορφή χρηματοδοτικών συνεισφορών για περίοδο δύο επιπλέον ετών 7
(11) ότι είναι απαραίτητο να διασφαλισθεί ο κατάλληλος συντονισμός μεταξύ των παρεμβάσεων του Ταμείου και εκείνων που χρηματοδοτούνται από τις κοινοτικές διαρθρωτικές πολιτικές 7
(12) ότι η παρεχόμενη από το Ταμείο ενίσχυση θα είναι αποτελεσματική μόνο στο μέτρο που θα έχει συμπληρωματικό χαρακτήρα και δεν θα υποκαθιστά άλλες δημόσιες ή ιδιωτικές δαπάνες 7
(13) ότι θα πρέπει να καταρτισθεί πριν την 1η Απριλίου 1999 έκθεση αξιολόγησης του έργου του Ταμείου και της ανάγκης συνέχισης των συνεισφορών 7
(14) ότι το ποσό που κρίθηκε αναγκαίο για την κοινοτική συνεισφορά προς το Ταμείο ανέρχεται σε 17 εκατομμύρια Ecu, εκπεφρασμένα σε τρέχουσες τιμές, για καθένα από τα οικονομικά έτη 1998 και 1999 7
(15) ότι η ενίσχυση αυτή θα συμβάλει στην προώθηση της αλληλεγγύης μεταξύ των κρατών μελών και μεταξύ των λαών τους 7
(16) ότι η συνθήκη δεν προβλέπει για την έκδοση του παρόντος κανονισμού, άλλες εξουσίες εκτός από εκείνες που ορίζονται στο άρθρο 235,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Χορηγείται ετήσια συνεισφορά στο Ταμείο για καθένα από τα οικονομικά έτη 1998 και 1999. Το ποσό της εν λόγω συνεισφοράς καθορίζεται στα πλαίσια της ετήσιας δημοσιονομικής διαδικασίας.
Άρθρο 2
Το Ταμείο, σύμφωνα με τη συμφωνία δυνάμει της οποίας ιδρύθηκε, χρησιμοποιεί τις συνεισφορές κατά προτεραιότητα για τα σχέδια διασυνοριακού ή διακοινοτικού χαρακτήρα και ειδικότερα για σχέδια που συμβιβάζονται με τους στόχους του ειδικού προγράμματος ενίσχυσης για την ειρήνη και τη συμφιλίωση (PEACE) και των άλλων προγραμμάτων των διαρθρωτικών ταμείων.
Οι συνεισφορές χρησιμοποιούνται με τρόπο που να έχει πράγματι πρόσθετο αποτέλεσμα στις εν λόγω περιοχές και δεν θα πρέπει, συνεπώς, να υποκαθιστούν άλλες δημόσιες ή ιδιωτικές δαπάνες.
Στις συνεδριάσεις του διοικητικού συμβουλίου του Ταμείου, η Επιτροπή εκπροσωπείται από παρατηρητή.
Άρθρο 3
Η Επιτροπή εξασφαλίζει το συντονισμό μεταξύ των παρεμβάσεων του Ταμείου και εκείνων που χρηματοδοτούνται από τις κοινοτικές διαρθρωτικές πολιτικές. Ενημερώνει τις αντίστοιχες επιτροπές παρακολούθησης σχετικά με τις δραστηριότητες του Ταμείου.
Άρθρο 4
Η Επιτροπή καθορίζει από κοινού με το διοικητικό συμβούλιο του Ταμείου κατάλληλους τρόπους δημοσιότητας και ενημέρωσης προκειμένου να γνωστοποιηθεί η κοινοτική συμμετοχή στα σχέδια που χρηματοδοτούνται από το Ταμείο.
Άρθρο 5
Η Επιτροπή διαχειρίζεται τις συνεισφορές.
Το αργότερο μέχρι την 1η Απριλίου 1999, η Επιτροπή υποβάλλει έκθεση στην αρμόδια για τον προϋπολογισμό αρχή η οποία περιλαμβάνει μεταξύ άλλων:
- απολογισμό των δραστηριοτήτων του Ταμείου,
- κατάλογο των σχεδίων που έλαβαν ενίσχυση,
- αξιολόγηση της φύσεως και των επιπτώσεων των παρεμβάσεων, σε συνάρτηση ιδίως με τους στόχους του Ταμείου και με τα κριτήρια που ορίζονται στο άρθρο 2, πρώτο και δεύτερο εδάφιο,
- παράρτημα με τα αποτελέσματα των επαληθεύσεων και ελέγχων που διεξήχθησαν από τον εκπρόσωπο της Επιτροπής ή τους εξουσιοδοτημένους υπαλλήλους της, ιδίως όσον αφορά το συντονισμό μεταξύ των δραστηριοτήτων του Ταμείου και εκείνων που πραγματοποιήθηκαν στα πλαίσια των διαρθρωτικών πολιτικών της Κοινότητας.
Άρθρο 6
Η ετήσια συνεισφορά καταβάλλεται σε δύο δόσεις ως εξής:
α) προκαταβολή 80 % καταβάλλεται εφόσον ο πρόεδρος του συμβουλίου του Ταμείου υπογράψει την πρότυπη σύμβαση της Επιτροπής για τη χορήγηση ενισχύσεων, και αναλάβει τη δέσμευση να χρησιμοποιήσει τις συνεισφορές σύμφωνα με το άρθρο 2 και μετά την παραλαβή και αποδοχή, εκ μέρους της Επιτροπής, της ετήσιας δραστηριότητας και των ελεγμένων λογαριασμών του δικαιούχου που αφορούν το προηγούμενο οικονομικό έτος 7
β) το υπόλοιπο 20 % καταβάλλεται μετά την παραλαβή και αποδοχή εκ μέρους της Επιτροπής της ετήσιας έκθεσης δραστηριοτήτων και των ελεγμένων λογαριασμών του δικαιούχου που αφορούν το οικονομικό έτος για το οποίο καταβλήθηκε η κοινοτική συνεισφορά.
Άρθρο 7
Πριν την 1η Απριλίου 1999, η Επιτροπή παρουσιάζει στο Ευρωπαϊκό Κοινοβούλιο και στο Συμβούλιο έκθεση αξιολόγησης στην οποία εκτιμάται η ανάγκη συνέχισης των συνεισφορών πέραν του 1999.
Άρθρο 8
Ο παρών κανονισμός αρχίζει να ισχύει την 1η Ιανουαρίου 1998.
Εφαρμόζεται μέχρι την 31η Δεκεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1997.

Labels: 12
18
15
5